Unionin yleisen tuomioistuimen tuomio 13.12.2023 – SB v. EUH
(Asia T-621/22)1
(Henkilöstö – EUH:n henkilöstö – Palvelukseen ottaminen – Ilmoitus avoimesta toimesta – Tehtäväkierto – Hakemuksen hylkääminen – Henkilöstösääntöjen 98 artiklan 1 kohta – Muuhun henkilöstöön sovellettavien palvelussuhteen ehtojen 2 artiklan e alakohta – Ilmeinen arviointivirhe – Luottamuksensuoja – Yhdenvertainen kohtelu – Harkintavallan väärinkäyttö – Vastuu – Aineellinen ja aineeton vahinko)
Oikeudenkäyntikieli: ranska
Asianosaiset
Kantaja: SB (edustajat: asianajajat L. Burguin, T. Bontinck ja A. Guillerme)
Vastaaja: Euroopan ulkosuhdehallinto (asiamiehet: S. Falek, A. Ireland ja R. Coesme)
Oikeudenkäynnin kohde
Kantaja vaatii SEUT 270 artiklaan perustuvalla kanteellaan korvausta aineellisesta ja aineettomasta vahingosta, joka hänelle on aiheutunut yhtäältä Euroopan ulkosuhdehallinnon (EUH) työsopimusten tekemiseen valtuutetun viranomaisen 10.11.2021 tekemistä päätöksistä, joilla tämä viranomainen on hylännyt kantajan hakemukset toimiin [luottamuksellinen], sellaisina kuin päätökset on pysytetty ja niitä on täydennetty työsopimusten tekemiseen valtuutetun viranomaisen 1.2.2022 päivätyssä kirjeessä, ja toisaalta näihin päätöksiin liittyvästä EUH:n väitetysti virheellisestä toiminnasta.
Tuomiolauselma
Kanne hylätään.
SB velvoitetaan korvaamaan oikeudenkäyntikulut.
____________
1 EUVL C 441, 21.11.2022.